EA ผนึก 10 สถาบันการศึกษาเซ็น MOU พัฒนาบุคลากร
EA ผนึก 10 สถาบันการศึกษาเซ็น MOU พัฒนาบุคลากร เตรียมรับธุรกิจแบตเตอรี่ EV และโอลิโอเคมีคัลใน EEC ณ มหาวิทยาลัยบูราพา จ.ชลบุรี เมื่อเร็วๆ นี้
9 ธ.ค. 2562

ดร.อภิชาติ ทองอยู่ ประธานคณะทำงานประสานงานด้านการพัฒนาบุคลากรในเขตพัฒนาพิเศษภาคตะวันออก ร่วมด้วย คุณอมร ทรัพย์ทวีกุล รองประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA ถ่ายภาพร่วมกันเนื่องในโอกาส พิธีลงนามบันทึกความเข้าใจ “การพัฒนาบุคลากร ด้านเทคโนโลยีระบบ กักเก็บพลังงานประสิทธิภาพสูง อุตสาหกรรมด้านโอลิโอเคมีคัล และอุตสาหกรรม ยานยนต์สมัยใหม่ เพื่อรองรับเขตพัฒนาพิเศษภาคตะวันออก (EEC)”
ร่วมกับ 10 สถาบันการศึกษา และ บริษัท ดับเบิ้ลพี แลนด์ จำกัด – ผู้ดำเนินโครงการจัดตั้งนิคมอุตสาหกรรมฉะเชิงเทรา บลูเทค ซิตี้ มีวัตถุประสงค์เพื่อร่วมมือกันวางแผนพัฒนาบุคลากร และจัดเตรียมกำลังคนที่มุ่งเน้นด้านเทคโนโลยีสมัยใหม่ ถือว่าเป็นส่วนสำคัญในการสร้างความพร้อมตั้งแต่ระยะสั้นไปจนถึงระยะปานกลาง ในการตั้งฐานการผลิตของกลุ่ม EA ในเขตพัฒนาพิเศษภาคตะวันออก หรือ EEC โดยมุ่งเน้นอุตสาหกรรมที่ใช้เทคโนโลยีระดับสูง และมีความเป็นมิตรต่อสิ่งแวดล้อม งานดังกล่าวจัดขึ้น ณ มหาวิทยาลัยบูราพา จ.ชลบุรี เมื่อเร็วๆ นี้